

**\*\*\*\*จดหมายข่าว\*\*\*\***

**ฉบับวันที่ 16 สิงหาคม 2564**

**งานจัดเก็บรายได้ กองคลัง องค์การบริหารส่วนตำบลนาพันสาม**

**เรื่อง ที่ดินเข้าข่ายเสียภาษี** **ประจำปี**

ที่ดินเข้าข่ายเสียภาษี มาตรา 5 พ.ร.บ.ภาษีที่ดินและสิ่งปลูกสร้าง“ผู้เสียภาษี” หมายความว่า บุคคลธรรมดาหรือนิติบุคคลซึ่งเป็นเจ้าของที่ดินหรือสิ่งปลูกสร้างหรือเป็นผู้ครอบครองหรือทำประโยชน์ในที่ดินหรือสิ่งปลูกสร้างอันเป็นทรัพย์สินของรัฐ ซึ่งเป็นผู้มีหน้าที่เสียภาษีตามพระราชบัญญัตินี้ และให้หมายความรวมถึงผู้มีหน้าที่ชำระภาษีแทน ผู้เสียภาษีตามพระราชบัญญัตินี้ด้วย

***1.กรรมสิทธิ์ที่ดิน (โฉนด) ที่เข้าข่ายเสียภาษี (เจ้าของที่ดิน)***

**1. เจ้าของกรรมสิทธิ์ที่ดิน ที่ใช้เป็นที่อยู่อาศัย แต่ไม่ได้มีชื่ออยู่ในทะเบียนบ้าน**

**2. เจ้าของกรรมสิทธิ์ที่ดิน ที่เป็นของนิติบุคคล**

**3. เจ้าของกรรมสิทธิ์ที่ดิน ที่ใช้ประโยชน์นอกเหนือจากเกษตรกรรม/อยู่อาศัยเอง**

**4. เจ้าของกรรมสิทธิ์ที่ดิน ที่ใช้ประโยชน์เกษตรกรรมในเขตพื้นที่หลังยกเว้น 50 ล้านบาท**

**5. เจ้าของกรรมสิทธิ์ที่ดิน ที่ใช้ประโยชน์เป็นที่อยู่อาศัยในเขตพื้นที่หลังยกเว้น 10 ล้านบาท**

**6. เจ้าของกรรมสิทธิ์ที่ดิน ที่ใช้ประโยชน์เป็นที่อยู่อาศัยหลังหลักยกเว้น 50 ล้านบาท**

**7. เจ้าของกรรมสิทธิ์ที่ดิน ที่เจ้าของเสียชีวิตหรือสิ้นสภาพบุคคลธรรมดา**

**8..เจ้าของกรรมสิทธิ์ที่ดิน ที่เป็นของศาสนา มูลนิธิ สมาคมฯที่หาประโยชน์นอกเหนืออำนาจหน้าที่**

**9. เจ้าของกรรมสิทธิ์ที่ดิน ที่เป็นของรัฐ ที่ไม่ได้ใช้เพื่อกิจการสาธารณะหรือใช้ประโยชน์ร่วมกันหรือใช้ในภารกิจของหน่วยงาน (ในกรณีนี้หน่วยงานรัฐเป็นผู้เสีย)**

***2.เอกสารสิทธิ์แสดงหลังฐานครอบครองที่ดิน***

**1. หนังสือรับรองการทำประโยชน์ (น.ส.3 ก ,น.ส.3 หรือ น.ส.3 ข)**

**2. หนังสือแจ้งการครอบครองที่ดิน (ส.ค.1)**

**3. ใบรับแจ้งความประสงค์จะได้สิทธิ์ในที่ดิน**

**4. ใบจองหรือใบเหยียบย้ำ หรือตราจอง**

**5. ใบสำคัญแสดงการนำที่ดินขึ้นทะเบียน (แบบหมายเลข 3)**

**6. ใบไต่สวนหรือใบนำหรือหนังสือสัญญา (ท.อ.5)**

**7. หนังสือสำคัญสำหรับที่หลวง (ส.ธ.1,น.ส.3.)**

**8. หนังสืออนุญาตให้เข้าทำประโยชน์ในเขตปฏิรูปที่ดินในที่ของ (ส.ป.ก.4-01)**

**9. หนังสืออนุญาตให้กำกับในที่ดินป่าสงวนแป่งชาติเป็นการชั่วคราว ออกโดยกรมป่าไม้ (ส.ท.ก.)**

**10. ที่ดินที่เช่าไปทำเหมืองแร่ (เอกสารการเช่า)**

**11.หนังสือแสดงการทำประโยชน์ ในกรณีที่ได้รับการจัดที่ดินในนิคมสร้างตนเองหรือสหกรณ์นิคม (น.ค.3 หรือ กสน 5)**

**12. เอกสารที่ดินทำกินในชุมชนตามนโยบายรัฐบาลและคณะกรรมการนโยบายที่ดินแห่งชาตื (คทช.)**

***3.ที่ดินที่มีผู้ครอบครองและได้เข้าทำประโยชน์(กรณียังไม่มีเอกสารเจ้าพนักงานจะเข้าสำรวจเพื่อจัดทำเป็นหลักฐานในการชำระภาษีต่อไป***

**1.ที่ดินที่เป็นสาธารณะสมบัติของแผ่นดิน หรือที่ของรัฐ (เช่น ป่าคุ้มครอง ,ป่าสงวนแห่งชาติ,ป่าไม้ถาวรตามมติคณะรัฐมนตรี,ป่าชายเลนตามมติคณะรัฐมนตรี พื้นที่ดำเนินการปฏิรูปที่ดินหรือส.ป.ก. ที่สาธารณะประโยชน์ที่สาธารณะหมู่บ้าน ที่ดินที่มีหนังสือสำคัญที่หลวง หรือ ที่ทำเลเลี้ยงสัตว์ เป็นต้น) แต่นำพื้นที่ดินไปแสวงหาประโยชน์ เช่น นำไปให้เช่าที่ป่าสงวน หรือที่รัฐบาลให้บุคคลเข้าทำประโยชน์ กรณีนี้ให้หน่วยงานรัฐเป็นผู้เสียภาษี หากเป็นกรณีประชาชนเข้าไปทำประโยชนืให้เก็บภาษีจากประชาชนแทน**

**2.ที่ดินนอกเหนือจากข้อ 1 และรัฐปล่อยให้ประชาชนจับจองและทำประโยชน์(ที่ดินมือเปล่า)แต่เจ้าของไม่ได้แจ้งรัฐเพื่อออกเอกสารสิทธิ์หรือเอกสารครอบครอง หรือที่ดินที่เป็นหัวไร่ปลายนา ที่มีเนื้อที่ไม่เกิน1,000 ไร่ ที่ราชการกำลังจะเปิดให้ราษฎรเข้าจับจอง แต่ราษฎรได้เข้าทำประโยชน์ก่อน**

**3.หนังสือหรือเอกสารสำคัญอื่น ๆ ที่หน่วยงานของรัฐออกให้เพื่อใช้ประกอบตามอำนาจหน้าที่ของตน เช่นเอกสาร ภ.บ.ท.5 หรือแบบสำรวจพื้นที่ทำการเกษตรที่ไม่มีเอกสารสิทธิ์ สำรวจโดย สนง.เกษตรอำเภอ หรือใบรับรองสิทธิสวนยางในป่าสงวน เป็นต้น**

**จ่ายภาษี ตรงเวลา นำมาพัฒนาท้องถิ่น**

**ณ องค์การบริหารส่วนตำบลนาพันสาม ติดต่อสอบถาม โทร. 032-598177**